3. KREATIVNA RADIONICA U STARIM JANKOVCIMA – PROJEKT „NISTE SAMI“

24. studenog 2016. godine, u Starim Jankovcima, s početkom u 16:00 h održana je treća, 
posljednja u nizu kreativna radionica u sklopu projekta „Niste sami“  kojega financiraju Zaklade 
"Slagalica" i "Zajednički put" sredstvima Nacionalne zaklade za razvoj civilnoga društva.
Predviđeno vrijeme trajanja radionice je 4 sata.  Radionicu je vodila članica Udruge „Hrvatska 
žena“ Stari Jankovci, Karmela Kapular. Planirano je da na radionicu dođe 10 osoba, ali 
je i ovoga puta zainteresiranost bila izuzetno velika, te je na radionici bilo 30 osoba. Na trećoj radionici voditeljica radionice je pokazala kako se ukrašavaju staklenke prirodnim materijalima.  Nakon što je demonstrirala i objasnila postupak svaki polaznik je 
dobio staklenku i sami su si birali kako će ukrasiti staklenku.

Sredstva za projekt „Niste sami“  odobren je na natječaju "Superseniori", kojeg su proveli Zaklada Slagalica i Zaklada zajednički put. Natječaj „Superseniori“ koji je bio namijenjen udrugama čije su programske aktivnosti usmjerene na podizanje kvalitete života osoba starije životne dobi u lokalnoj zajednici (na području Osječko-baranjske i Vukovarsko-srijemske županije te Grada Zagreba). Projekt se financira sredstvima Nacionalne zaklade za razvoj civilnoga društva kroz Razvojnu suradnju u području filantropije i zakladništva u okviru Tematskog fonda "Demokratizacija i razvoj civilnoga društva 2.0".

